לורל תאצ'ר אולריך

לורל תאצ'ר אולריך (באנגלית: Laurel Thatcher Ulrich; נולדה ב-11 ביולי 1938) היא היסטוריונית אמריקאית, פרופסורית באוניברסיטת הרווארד, המתמחה בחקר אמריקה הקדומה ובהיסטוריה של נשים. גישתה החדשנית ורבת ההשפעה להיסטוריה תוארה כמחווה ל"עבודתם השקטה של אנשים רגילים" — תפישה שתוארה על ידה ככזו שנועדה "להראות את הקשרים בין אירועים ציבוריים וחוויות פרטיות".

אולריך מתארת את עצמה כפמיניסטית אקטיביסטית וכמורמונית, נושאים בהם עסקה גם בכתיבה בהביאה חוויות אישיות מחייה.

ביוגרפיה
אולריך נולדה באיידהו. אביה, ג'ון טאצ'ר היה מורה, איש תחזוקה, מחוקק וחקלאי. אימה אליס שידואיי טאצ'ר הייתה עקרת בית. אולריך סיימה תואר ראשון באוניברסיטת יוטה בהתמחות באנגלית ועיתונות והיא זו שנאמה את נאום הפרדה המסורתי בסיום התואר. שנים רבות אחר כך, היא עשתה תואר שני באנגלית במכללת סימונס (1971) ודוקטורט בהיסטוריה באוניברסיטת ניו המפשייר (1980).

בהיותה סטודנטית נישאה לגייל אולריך, סטודנט להנדסה וילדה חמישה ילדים.

נשים שעשו היסטוריה 
במאמר מ-1976 אולריך כללה את הביטוי well-behaved women seldom make history - "נשים שמתנהגות כיאות לעיתים רחוקות עושות היסטוריה". ביטוי זה הפך במהרה לוויראלי, צוטט והודפס ברחבי העולם. את הביטוי ניתן לראות מודפס על כרטיסי ברכה, חולצות, ספלים, לוחות, ומדבקות פגוש.

בראיון באוקטובר 2007 סיפרה אולריך איך הציטוט המפורסם קיבל חיים משלו: "זה היה מוזר למצוא את עצמי בתרבות הפופולרית. קיבלתי ללא הרף מיילים בעניין, וחשבתי שזה מצחיק. ואז התחלתי לבחון מאין מגיעים המיילים. פעם מצאתי את עצמי כדמות ברומן, ופעם ראיתי כוכבת טניס לובשת חולצה עם הכיתוב בתחרות שנערכה בווימבלדון. אז כתבתי ספר תחת הכותרת." 

הספר אותו כתבה אולריך בכותרת זאת בוחן את הדרכים שבהן נשים עיצבו את ההיסטוריה, בהביאו דוגמאות מחייהן של רוזה פארקס, קריסטין דה פיזאן, אליזבת קיידי סטנטון, הארייט טאבמן, וירג'יניה וולף.

קישורים חיצוניים

הערות שוליים 

זוכי מלגת גוגנהיים
סגל אוניברסיטת הרווארד
עמיתות מקארתור
עמיתי מקארתור
זוכי מדליית מדעי הרוח
פמיניסטיות אמריקאיות
פמיניסטים אמריקאים
מורמונים
היסטוריוניות אמריקאיות
זוכי פרס פוליצר: היסטוריה אמריקאית
זוכות פרס פוליצר
בוגרי אוניברסיטת יוטה
אמריקאיות שנולדו ב-1938
אמריקאים שנולדו ב-1938